钦定古今图书集成/明伦汇编/闺媛典/第039卷 > 《银瓶娘子辞》王逢
## 钦定古今图书集成/明伦汇编/闺媛典/第039卷 > 《银瓶娘子辞》王逢

“娘子” ，宋岳鄂王女，闻王被收，负银瓶投井死。祠今在浙西宪司之左，逢感其节，敬为之辞。

“苍梧月落乌号霜，寒泉幽凝金井床。绮疏光流大星
白，梦惊万里长城亡。女郎报父收囹圄，匍匐将身赎
无所。官家圣明如汉主，妾心愧死缇萦女。”井临《交衢》，
下通海，海枯衢迁井不改。银瓶同沈意有在，万岁千
春露神采。魂今归来风冷然，思陵无树容啼鹃，先王
墓木西湖边。